
Изх. №


ДО
Г-Н ГЕОРГИ ИЛИЕВ

КМЕТ НА РАЙОН „СЛАТИНА”
Относно: Инвестиционно предложение за обект „Основен ремонт на ул. “Николай Коперник“ от ул. "Гео Милев" до ул. „Манастирска“ и на ул. „Атанас Узунов“ от ул. „Манастирска“ до ул. „Калиманци“, район „Слатина“, Столична община“.
УВАЖАЕМИ ГОСПОДИН ИЛИЕВ,
В изпълнение на чл. 4, ал. 2 от Наредбата за условията и реда за извършване на оценка на въздействието върху околната среда (Наредба за ОВОС, обн. ДВ бр. 25 от 18 март 2003г., посл. изм. и доп. ДВ бр. 67 от 23 август 2019г.), Ви уведомявам за следното инвестиционно предложение: 
„Основен ремонт на ул. “Николай Коперник“ от ул. "Гео Милев" до ул. „Манастирска“ и на ул. „Атанас Узунов“ от ул. „Манастирска“ до ул. „Калиманци“.
В тази връзка и на основание на чл. 4, ал. 3 от Наредбата за условията и реда за извършване на ОВОС, Ви предоставям информация за тази част от инвестиционното предложение, отнасяща се до цитирания по-горе обект.

Съгласно изискванията на нормативната уредба по околна среда, моля да информирате засегнатото население за инвестиционното предложение, попадащо на територията на Вашия район, като поставите в рамките на 14 дни приложената към писмото обява на обществено достъпно място (информационно табло и др.) в сградата на район „Слатина” и/или по друг подходящ начин.

Моля след изтичане на 14 дневния срок да уведомите РИОСВ и Столична община за проявения обществен интерес към предложението (включително постъпили мнения, възражения, становища и др.).

Приложения: 1. Информация по чл. 4, ал. 3 от Наредба за ОВОС;



 2. Обява, с която да бъде информирано засегнатото население на



 територията на район „Слатина”.

С уважение, 

ЗАМЕСТНИК-КМЕТ НА СТОЛИЧНА ОБЩИНА


Съгласувал чрез АИССО:

Директор на дирекция „Изграждане и ремонт на уличната мрежа” инж. Кристиан Димитров

Началник отдел „Капиталово строителство“  инж. Апостол Тодоров

Изготвил чрез АИССО:  инж. Николина Станева

Електронен документ, съдържа електронен подпис. Изпраща се до адресата чрез СЕОС/АИИСО

до заинтересованите лица и общественост

На основание чл. 4, ал. 2 от Наредбата за условията и реда за извършване на оценка на въздействието върху околната среда (Наредба за ОВОС, ДВ, бр. 25/2003 г., посл. изм. и доп. ДВ бр. 67 от 23 август 2019г.)

СТОЛИЧНА ОБЩИНА, гр. София, ул. „Московска” № 33


/наименование на физическото или юридическото лице, адрес/


съобщава

на засегнатото население, че има инвестиционно предложение за обект:

„Основен ремонт на ул. “Николай Коперник“ от ул. "Гео Милев" до ул. „Манастирска“ и на ул. „Атанас Узунов“ от ул. „Манастирска“ до ул. „Калиманци“.


Улицата е основна пътна артерия за живущите в административен район „Слатина“, по която се движи масов градски транспорт. Дължината на участъка е 590m. 

Целта на основния ремонт е подобряване на транспортно-експлоатационните качества и носимоспособността на пътната настилка, подобряване на транспортното обслужване, подобряване на паркирането, улесняване на пешеходния достъп, надеждно отводняване на пътното платно, обновяване на уличното осветление, намаляване на шума и запрашеността в района и опазване на околната среда. Началото на участъка е при кръстовището с ул. "Гео Милев“ и завършва при кръстовището с ул. „Калиманци“.

Участък от ул. „Николай Коперник“ от ул. „Гео Милев“ до ул. "Манастирска":

Пътното платно е с две ленти за движение, широки по 4.50m. Тротоарите са отделени от пътното платно с бетонови бордюри 18/35сm. Западният тротоар е с широчина от 4m до 4.50m. Източният тротоар е с широчина от 4m до 5m. Запазва се двустранното паркиране върху част от тротоарната площ, като са оформени паркоместа за надлъжно паркиране с размери 5.70m х 2m. По западния тротоар се оформят 16 бр. паркоместа, а по източния 17бр. Отделянето на зоната за паркиране от пешеходната е с гумени стопери 1700/150/120mm. В тази част пешеходният тротоар остава с широчина от 2.3m до 3.0m. В зоната на паркирането бетоновите бордюри ще се монтирани „легнали“ с височина 7сm над пътната настилка, за да се насочва дъждовната вода към уличните оттоци.

Конструкцията на настилката на платното за движение е следната: 4сm плътен асфалтобетон, 6 сm неплътен асфалтобетон, 10 сm битумизиран трошен камък и 30 сm нефракциониран трошен камък 0-63mm. Поради големия надлъжен наклон на улицата 9%, в този участък се предвижда износващия пласт асфалтобетон да бъде тип „Сплитмастик“ 0/11S(SMA12.5).

Участък от ул. „Атанас Узунов“ от ул. „Манастирска“ до ул. "Калиманци":

Пътното платно се състои от четири ленти за движение по 3m, отделено е двустранно от тротоарите с бетонови бордюри 18/35сm. Западният тротоар е с ширина от 4m до 4.30m. Източният тротоар се изгражда в участъка до пресечката след спортната зала. След нея до началото на автобусна спирка преди ул. „Иван Щерев“ се предвижда да се изгради пешеходна алея с ширина 2m, отделена от улицата с зелена ивица с широчина 5.40m. Дължината на алеята е 132m. До края на обхвата се оформя тротоар с ширина 3m.


Пред спортната зала се предвижда изграждане на паркинг с 18 бр. паркоместа за косо паркиране. Изместват се двете спирки с около 15m в западна посока, съгласувано с Центъра за градска мобилност.


Конструкцията на настилката на платното за движение в този участък е следната: 4сm плътен асфалтобетон тип „А“ с полимермодифициран битум, 6сm неплътен асфалтобетон, 10сm битумизиран трошен камък и 30сm трошен камък 0-63mm. 


Конструкцията на настилката на западния тротоар е 5сm пясъчен асфалтобетон и 30сm трошен камък. Конструкцията на настилката на тротоара от източната страна е: 6/8сm унипаваж, 5сm пясък и 30сm трошен камък. Конструкцията на настилката на паркинга е: паркинг елементи 60/40/10 сm, 5сm пясък и 25сm трошен камък.


Проектното решение следва максимално съществуващото положение, не се засягат имоти, които не са публична общинска собственост.


Спазени са изискванията за достъпна среда за населението, включително за хората с увреждания.

Постоянната организация на движението предвижда пълна подмяна на съществуващите пътни знаци и полагане на нова пътна маркировка. 


Запазена е организацията на движение на прилежащите улици между ул. „Манастирска“ и ул. „Калиманци“, които са двупосочни и обслужват прилежащите територии. Пресичането на пешеходците ще става по 3 бр. пешеходни пътеки тип „зебра“.

По ул. „Атанас Узунов“ в участъка от ул. „Манастирска“ до ул. „Калиманци“ няма изградена канализация. Съществуващите улични оттоци са само в кръстовищата и са крайно недостатъчни за отводняване на пътното платно. Ще се изградят два нови канализационни клона. Клон 1 е с дължина 101.32m, ситуиран е в оста на улицата и започва от съществуващата ревизионна шахта /РШ/ в кръстовището с ул. „Манастирска“. Тръбите са ф300, гъвкави от полипропилен по стандарт EN-13476 с гладка вътрешна и оребрена външна стена с коравина SN8. Ще се изградят 3 броя нови РШ. Клон 2 е с с дължина 265.32m, от които 200.9m с диаметър ф300 и 64.75m с диаметър ф400. Предвидени са за изграждане общо 9 бр. нови РШ, като заустването е в съществуващия канал Ф500Б по ул. „Иван Щерев“. Ревизионните шахти ще се изградят от сглобяеми бетонови елементи Ф1000 и ще се монтират нови чугунени капаци, които са самонивелиращи се  с диаметър Ф600mm и клас на натоварване D400. 


Отводняването на улицата ще се осъществи с 20 броя нови единични двуставни улични оттока, заустени в новата улична канализация посредством присъединителни връзки ф200. При всички тях включването е директно в канализационните шахти. В кръстовището с ул. „Манастирска“ съществуващите улични оттоци се запазват. В кръстовището с ул. „Калиманци“ се предвижда реконструкция на един отток и изместването му по дъгата на тротоарната крива.


Уличните оттоци ще бъдат изпълнени в уличната регула, като решетката е на нивото на проектната асфалтова настилка. При двете повдигнати пешеходни пътеки уличните оттоци са съобразени с наклона на улицата.


По ул. „Николай Коперник“ и участъка от ул. „Атанас Узунов“ има съществуващи водопроводи и водопроводни отклонения, които по данни на „Софийска вода“ АД са в добро състояние, както и 3 бр. надземни пожарни хидранта, които се запазват. При провеждане на строителните дейности допълнително ще се прецени необходимостта от частичен ремонт по мрежата.

Всички налични подземни комуникации са взети под внимание при проектирането и е предвидено тяхното укрепване и запазване. 

Предвидени са в пътната конструкция да се изградят 9 бр. нови пресичания с по 6 бр. PVC тръби ф160, които ще дадат възможност на електроразпределителното дружество за прокарва нови кабелни мрежи.

Предвижда се изграждане на нова канално кабелна мрежа и ново улично LED осветление.  


В участъка от ул. "Гео Милев" до ул. "Калиманци" новото улично осветление ще се изпълни едностранно със стоманотръбни стълбове по ОН ТС-У-159х133х102-11500mm с единични тръбни конзоли с l=1.60m и средно междустълбие 30 m. 


Новите УОТ ще бъдат с LED-светлинни източници 80W. Наклонът на новите рогатки спрямо пътя е 5˚. За новата пешеходна алея е проектирано ново осветление със стълбове с Н=5.50m ТС-A-I-133х76х60-5500mm с нови ПОТ LED със светла височина 4.60m и средно междустълбие от 21m. Предвидена е доставка и монтаж на насочващи LED – прожектори мин. 50W в зоната на пешеходните пътеки, които да се монтират при оптимална височина върху новите стълбове за УО. Уличното осветление в участъка ще се захранва от подменена касетка за УО, находяща се до оградата на Православна църква „Света Троица“ на ул. „Николай Коперник“. 


Направена е експертна оценка на съществуващата дървесна растителност. Описани са 20 бр. широколистни декоративни дървета. Едно дърво е изсъхнало и е необходимо да бъде премахнато. Една топола е опасна и също ще се премахне. Една дребнолистна липа от западния тротоар с частични суховършия се премества. Засажда се една нова Tilia cordata (дребнолистна липа). За подобряването на фитосанитарното състояние и облика на съществуващите 19 бр. дървета, както и за обезопасяване на ползвателите на улицата ще се извърши резитба на изсъхналите клони и оформяне на короните на дърветата. Зелените площи се запазват. 

За контакти: инж. Николина Станева – главен експерт в дирекция „Изграждане и ремонт на уличната мрежа” – СО; тел. 02/ 8028973, факс: 02/ 980 18 45.

Писмени становища и мнения се приемат в район „Слатина" (гр. София, пк. 1574, бул. „Шипченски проход” 67), e-mail: info@so-slatina.org и РИОСВ (гр. София – 1618, бул. “Цар Борис ІІІ” № 136, ет. 10, e-mail: riosv@riew-sofia.org.

Приложение: Информация по чл. 4, ал. 3 от Наредбата за ОВОС 

Информация по чл. 4, ал. 3 от Наредбата за ОВОС


За инвестиционно предложение за обект: „Основен ремонт на ул. “Николай Коперник“ от ул. "Гео Милев" до ул. „Манастирска“ и на ул. „Атанас Узунов“ от ул. „Манастирска“ до ул. „Калиманци“, район „Слатина“ Столична община“.

1. Данни за Възложителя:


Столична община


Адрес: гр. София 1000, ул. „Московска” № 33


Булстат: 000696327


Лице за контакт: инж. Николина Станева – главен експерт в дирекция „Изграждане и ремонт на уличната мрежа ” – СО; тел. 02/ 802 89 73/61; факс: 02/ 980 18 45


2. Резюме на предложението

Инвестиционното предложение включва реализирането на обект:


„Основен ремонт на ул. “Николай Коперник“ от ул. "Гео Милев" до ул. „Манастирска“ и на ул. „Атанас Узунов“ от ул. „Манастирска“ до ул. „Калиманци“, район „Слатина“.

Проектът не е ново инвестиционно предложение и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС).


Дължина на трасето е 590 m, площ 12 850 m².


Изграждат се нови пътни настилки, запазват се водопроводните и електропроводните мрежи. Изгражда се ново улично осветление. Изгражда се 368m нова канализация. Запазват се зелените площи. 


За предвидените изкопни работи с дълбочини на изкопите от 0.25 m до 1.20 m не се предвижда ползване на взрив.

Проектът е изработен съгласно действащата нормативна уредба към момента на изготвянето му. Няма разминаване между отделните части на проекта и недопустимо засичане на инсталации.

3. Връзка с други съществуващи и одобрени с устройствен план или друг план дейности в обхвата на въздействие на обекта на инвестиционното предложение.

Няма необходимост от издаване на съгласувателни/разрешителни документи по реда на специален закон; 


Орган по одобряване/разрешаване на инвестиционно предложение, чрез издаване на разрешение по реда на Закона за устройство на територията е Главния архитект на СО.


На основание на оценките за съответствие с:


· Правилата и нормите за устройство на територията;

· Изискванията към строежите съгласно нормативните актове за функционалност, транспортна достъпност, опазване на околната среда и здравна защита, както и взаимната съгласуваност на отделните части на проекта.

4. Местоположение на площадката.


Административно предложението засяга територия на район „Слатина”, гр. София. 


Географски координати в БГС 2005г координатна система: начало Х=324884.3548, У=4729732.2119 и край Х= 325116.4139 и У=4730225.5113.


Предвижданията на инвестиционното предложение не засягат териториално защитени зони по смисъла на Закона за биологичното разнообразие и защитени територии по смисъла на Закона за защитените територии. Обектът не засяга територии за опазване обектите на културното наследство. Осъществяването на предложението не предполага трансгранично въздействие.


Целта на основния ремонт е подобряване на транспортно-експлоатационните качества и носимоспособността на пътната настилка, подобряване на транспортното обслужване, подобряване на паркирането, улесняване на пешеходния достъп, надеждно отводняване на пътното платно, обновяване на уличното осветление, намаляване на шума и запрашеността в района и опазване на околната среда.

5. Природни ресурси, предвидени за използване по време на строителството и експлоатацията.


По време на изпълнението не се предвижда използването на природни ресурси.


Дейностите на инвестиционното предложение не са свързани с водоползване, както по време на строителството, така и при експлоатацията. Не се предвижда изграждането на съоръжения за добив на вода от подземни води и водочерпене от повърхностни водни обекти. За питейни нужди за работещите по време на строителството на обекта ще бъде осигурена бутилирана минерална вода. Необходимата вода за технологичния процес на строителство за овлажняване на скални маси и оросяване на строителната площадка ще бъде осигурена с водоноски.


6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:


Очакваните отпадъци са класифицирани съгласно Наредба № 3 за класификация на отпадъците (обн. ДВ бр. 44/2004 г.). Генерирането на отпадъци е основно през периода на изграждане, разширение и рехабилитация на транспортната инфраструктура. 


Очаквани опасни отпадъци


Не се очаква генериране на опасни отпадъци, при които е възможен контакт с води.


7. Очаквани общи емисии на вредни вещества във въздуха по замърсители.

Генерирането на вредни вещества във въздуха е основно през периода на изграждане, разширение и рехабилитация на транспортната инфраструктура.


Очаква се генериране само на прахови частици, като за намаляването му ще бъдат предприети мерки – оросяване на строителната площадка и измиване на техниката, при напускане на строителната площадка. 

8. Отпадъци, които се очаква да се генерират и предвижданията за тяхното третиране.


Очакваните отпадъци са класифицирани съгласно Наредба № 3 за класификация на отпадъците (обн. ДВ бр. 44/2004 г.). Генерирането на отпадъци е основно през периода на изграждане, разширение и рехабилитация на транспортната инфраструктура. 


Очаквани строителни отпадъци


17 05 06 – Изкопани земни маси, различни от упоменатите в 17 05 05;


17 03 01* – Асфалтови смеси, съдържащи каменовъглен катран и 17 03 02 – Асфалтови смеси, съдържащи други вещества, различни от упоменатите в 17 03 01 - отпадъкът ще се генерира при технологично фрезоване на съществуваща асфалтобетонова настилка и разваляне и отнемане на съществуваща асфалтобетонова настилка. Ще се генерират и остатъци от асфалт (свързващ асфалтов пласт – биндер и износващ пласт) при повърхностнното нанасяне на асфалтовите покрития. Състав на отпадъците – минерални фракции, минерално брашно, битум, катран, асфалт и полимери.


17 01 01- Бетон – при разкъртване на бетон и/или разрушаване на подложен бетон


14 04 05 – Желязо и стомана – при разрушаване и изпълнение на стоманобетонни конструкции;


17 02 01 – Дървесен материал – от изпълнение на кофражни работи;


Очаквани битови отпадъци


От жизнената дейност на работниците, извършващи дейностите по реконструкциите ще се генерират отпадъци с код 20 03 01 – Смесени битови отпадъци


Управление на отпадъците


Образуваните отпадъци от обекта ще се предават и транспортират от обекта, съгласно писмен договор сключен между фирмата – изпълнител на строителството и лица притежаващи съответните разрешителни за дейности с отпадъци по реда на Закона за управление на отпадъците или комплексно разрешително.


По време на експлоатацията на транспортната инфраструктура, във връзка с нейното целогодишно поддържане, последното ще се явява постоянен генератор на отпадъци с код 20 03 03 отпадъци от почистване на улици. Почистването се прави по график.


9. Очаквани количества и тип отпадъчни води (битови/промишлени)

От реализацията на инвестиционното предложение се очаква формирането само на битови отпадъчни води от работещите на обекта. Ще бъдат осигурени химически тоалетни при реализирането на обекта.


10. Очаквани количества, вид и класификация на опасните вещества съгласно приложение № 3 към ЗООС.

Не се очаква генериране на опасните вещества.

Реализирането на инвестиционното предложение се предвижда да се извърши през 2022-2023 година.

